Výmena, reklamácia a vrátenie tovaru


Výmena tovaru

Ak Vášmu dieťatku nesadla veľkosť alebo chcete obuv zameniť za iný model, radi Vám vyhovieme. Nenosený tovar nám pošlite späť najneskôr do 14 kalendárnych dní odo dňa jeho prevzatia na adresu našej kamennej predajne: Botky do robotky, Šrobárova 2, 917 01 Trnava. Následne si prosím vytvorte novú objednávku na našom e-shope na správnu veľkosť či model. Výmenu resp. vrátenie tovaru môžete rýchlo a jednoducho zadať online kliknutím na  online vrátenie tovaru  priamo na našom webe alebo vypísať formulár formulár na vrátenie a reklamáciu, ktorý vložíte do balíka.  
Tovar prosím zabaľte tak, aby pri preprave neprišlo k jeho poškodeniu (ideálne do pôvodného balenia). Balík pošlite ako bežnú zásielku bez dobierky – dobierkové zásielky nebudú prevzaté. Náklady na prepravu k nám znáša kupujúci.
Po prevzatí a kontrole tovaru Vám finančné prostriedky za tovar (vrátane ceny najlacnejšieho bežného poštovného smerom k Vám, ak vraciate celú objednávku) vrátime najneskôr do 14 dní na Váš bankový účet. Ak sa vracia iba časť objednávky, predávajúci nevracia sumu za poštovné! 

Reklamácia tovaru

V prípade, že tovar, ktorý máte od nás po čase preukazuje výrobnú vadu, prosím vyplňte formulár na vrátenie a reklamáciu. Ten spolu s topánočkami, s kópiou dokladu alebo faktúry odošlite na adresu kamennej predajne Botky do robotky, Šrobárova 2, 91701 Trnava. Po obdržaní Vašej reklamácie Vás budeme ihneď kontaktovať emailom a  informovať vás o ďalšom postupe. Pri reklamácii platí štandardných 30 dní odo dňa prevzatia tovaru na našej predajni, dokedy musíme vyriešiť reklamáciu. Reklamácie sa snažíme vyriešiť v čo najkratšom čase, rýchlosť vybavenia reklamácie však závisí od rozsahu a formy závady. Aby sme sa vyhli akýmkoľvek nedorozumeniam, prečítajte si prosím podrobnejšie informácie ohľadom reklamácii v reklamačnom poriadku  a naše obchodné podmienky.

Vrátenie tovaru

Ak Vám tovar zakúpený v našom e-shope nevyhovuje, môžete od kúpnej zmluvy odstúpiť do 14 dní odo dňa jeho prevzatia bez udania dôvodu. Upozorňujeme, že toto právo sa vzťahuje výhradne na nákupy cez e-shop. Pri tovare zakúpenom priamo v našej kamennej predajni zákonný nárok na vrátenie peňazí nevzniká. Tovar zakúpený osobne v predajni Vám však radi vymeníme za iný kúsok, a to do 3 dní od jeho zakúpenia.
Postup pri vrátení tovaru z e-shopu:
1. Vyplňte formulár: Vyplňte formulár na odstúpenie od zmluvy jednoduchým kliknutím na: online vrátenie alebo vyplňte papierovú formu, formulár na vrátenie a reklamáciu, ktorú pribalíte do zásielky. 
2. Zabaľte tovar: Tovar odporúčame vrátiť v pôvodnom obale, so všetkými visačkami a dokumentmi (faktúra, záručný list). Balík vhodne zabaľte, aby sa pri preprave nepoškodil. Upozornenie: Spotrebiteľ zodpovedá za zníženie hodnoty tovaru, ktoré vzniklo v dôsledku takého zaobchádzania s tovarom, ktoré je nad rámec potrebný na zistenie jeho vlastností a funkčností.
3. Odošlite zásielku: Tovar zašlite na adresu našej kamennej predajne: Botky do robotky, Šrobárova 2, 917 01 Trnava.
Zásielku neposielajte na dobierku. Takéto zásielky nebudú z technických dôvodov prevzaté. Náklady na vrátenie tovaru (poštovné smerom k nám) znáša kupujúci v plnej výške. 


Vrátenie peňazí
Po doručení a kontrole tovaru Vám sumu za tovar vrátime na Váš bankový účet najneskôr do 14 dní od doručenia oznámenia o odstúpení od zmluvy. Ak vraciate celú objednávku, vrátime Vám aj náklady na dopravu k Vám (vo výške najlacnejšieho bežného spôsobu doručenia, ktorý ponúkame). Pri vrátení iba časti objednávky sa náklady na doručenie nevracajú. 

